TH เตรียมเข้าบริหารร้านค้า “ท็อปส์” หลังเซ็นทรัลยื่นข้อเสนอ
TH เตรียมเข้าบริหารร้านค้าปลีก "ท็อปส์" รวม 2 สาขา หลังเครือเซ็นทรัล ยื่นข้อเสนอ
7 มี.ค. 2560

บริษัท ตงฮั้ว คอมมูนิเคชั่นส์ จำกัด (มหาชน) หรือ TH ระบุว่า ที่ประชุมคณะกรรมการบริษัท ดีดี ธัญการย์ จำกัด ซึ่งเป็นบริษัทย่อย ที่ประกอบธุรกิจค้าปลีกและซุปเปอร์มาร์เก็ต เมื่อวันที่ 28 ก.พ.ที่ผ่านมา ได้มีมติตกลงรับข้อเสนอให้เข้าบริหารร้านค้าปลีกของบริษัท เซ็นทรัล ฟู้ด รีเทล จำกัด จำนวน 2 สาขา ได้แก่ สาขาเพิ่มสิน และสาขาท่าอิฐ โดยกำลังดำเนินการตามขั้นตอน และทำความตกลงร่วมกัน ซึ่งหากมีความคืบหน้าจะรายงานให้ทราบต่อไป
อนึ่งบริษัทเซ็นทรัล ฟู้ด รีเทล จำกัด (CFR) เป็นผู้นำธุรกิจซูเปอร์มาร์เก็ตของประเทศไทย ที่อยู่ภายใต้บริษัทเซ็นทรัล กรุ๊ป มีจำนวนสาขาทั้งสิ้น 210 สาขาใน 8 รูปแบบ ประกอบด้วย เซ็นทรัล ฟู้ด ฮอลล์, ท็อปส์ มาร์เก็ต, ท็อปส์ ซูเปอร์สโตร์, ซูเปอร์คุ้ม, ท็อปส์ เดลี่ และอีทไทย